ערכתי לאחרונה בתאריך 20.09.16 בשעה 18:15 בברכה, NZIV

עוד מחוז בו נעשה כרגע מאמץ של טיהור אתני הינו מחוז סוידאא בו יש רוב דרוזי.

האירנים מנסים לרתום לעגלתם את העדה הדרוזי בפיתוי של אספקת נשק וייעוץ צבאי וכן השקעות כלכליות נרחבות במחוז במטרה להעלות את רמת החיים של הדרוזים וכך לקנות את נאמנותם .

הדרוזים, בעבר הלא רחוק , דאגו כבר לסלק ממחוזם את כל השבטים הבדואים הסונים שבלי ברירה חברו לדאעש באזור בלחימתם בדרוזים .

כמו שזה נראה הטיהור האתני הפך לשיטה שכל העולם שותק למולה.

הצביעות מרקיעה שחקים ומיליוני סונים סורים נעקרים לחיי חרפת רעב וסבל מבלי שלמישהו יהיה איכפת .

לקח דורות לישראל .

ואם חשבתם שכלי נשק זה ניתן בלעדית בידם של השיעים והעלאווים הרי זה בטעות יסודו.

גם הכורדים נוקטים בחבל הארץ שלהם בצפון סוריה במדיניות זאת ויעידו מאות הכפרים והעיירות שכבר פונו מתושביהם הסונים ובתי המגורים נשרפו עד היסוד .

וכשהאמריקאים החליטו לתמוך צבאית ופוליטית בכורדים הם לא שאלו שאלות מיותרות כדוגמת השאלות המופנות לביב בנוסח : " למה גברת כהן במעלה אדומים סגרה מרפסת בצילון צהוב ? ".

וגם הסונים לא טומנים את ידם בצלחת . כל כברת ארץ שהם כובשים מטוהרת משיעים והדוגמא הבולטת ביותר הם 2 עיירות השיעים בצפון סוריה פועה וכפריא המונות עשרות רבות של אלפי תושבים המופצצת באכזריות על מנת לגרום לתושבים לעזוב את המרחב .

נכון ש..... " שלום עושים עם אוייבים" אך האם עושים שלום עם רוצחי המונים ואפילו הם מוגדרים כאוייבים ?

תחשבו שוב .

ובעוד מאה שנה תחשבו שוב .

*- המומחה לענייני אירן - ד"ר רז צימט הגיב כדלקמן:

מציע להימנע מתיאורים היסטריים. אין ספק שיש טיהור אתני בסוריה. אבל מי שקורא טקסט כזה עוד יכול לחשוב שיש בסוריה מיליוני שיעים (למעשה מיעוט זניח, כי גם מאמצי השיעיזציה של העלווים לא ממש מצליחים) ועשרות אלפי שיעים זרים (למעשה כמה מאות איראנים שלא משיגים הכרעה אפילו בזירת הלחימה המרכזית שלהם בדרום חלב, כמה אלפי חזבלונרים שמתים לחזור ללבנון ועוד אלפים של אפגנים, עיראקים ופקיסטנים שמתים גם הם לחזור לארצות מוצאם). לפני שמפחידים בגל שיעי זועם בהובלת איראן שצפוי להציף את חופי הכנרת, כדאי לזכור שאפילו בעיראק עם רוב מוחלט שיעי ומציאות פוליטית וצבאית הרבה יותר פשוטה מבחינת האיראנים, הם נתקלים בקשיים רבים בביסוס השפעתם (כולל הפגנות מחאה בקרב השיעים בדרום עיראק נגד ההתערבות האיראנית בעניינים הפנימיים).

ואני הגבתי כדלקמן :

לקחת את דברי למחוזות שלא כתבתי ובטח לא התכוונתי . לקחת אותם לקצה . תופעת הטיהור האתני בסוריה מוכרת וידועה ואין להכחישה . יצא לי לדבר עם חבר פרלמנט סורי גולה באירופה וגם הוא תאר את הדברים כטיהור אתני לשמו . מה שקורה בשבועות האחרונים במחוז קונייטרה הוא אכן תחילתו של ניסיון שכזה פה מול גבולנו . אתה מתאר את החיזבאלונים באור בעל גוון מסויים אך זה לא מה שאני רואה בשטח . אני רואה עוד ועוד עיירות ננטשות מתושביהן והמשך ירי ארטילרי ישיר על בתי התושבים על מנת לחזק ולהשלים את התופעה . אתה רוצה להמעיט בערך התופעה ? לגיטימי . אני חושב שזה רק יילך ויתגבר ואם לא נראה התערבות חיצונית ברורה עוד יום אחד תקום ותראה נוכחות סולו של הציר השיעי , עם מאות לוחמיהם או אלפי לוחמיהם - ממש לא משנה , שוכנים אחר כבוד מולנו וחורצים לשון . כרגע הם עוד יסתפקו בזה . בעתיד - לא בטוח .



*- רק לקבלת קנה מידה למימדי הטיהור האתני....באזור זבדאני כבר סולקו 50,000 איש ומאזור מדאיא סולקו 25,000 איש וזה רק כברת ארץ קטנה ממערב לדמשק . באזורים האלו בונים החיזבאללה מחסני נשק ותחמושת שלהם .

